31 Mai 2019

Comunicat de presă

31 de persoane s-au încadrat în muncă la o lună de la Bursa Generală a Locurilor de Muncă organizată de AJOFM Caraș-Severin

Agenţia Judeţeană pentru Ocuparea Forţei de Muncă Caraş-Severin a organizat în data de 12 aprilie 2019 Bursa generală a locurilor de muncă la Reşiţa şi Băile Herculane.

În ziua Bursei au fost încadrate în muncă un număr de 22 de persoane (4 la Reşiţa şi 18 la Băile Herculane), alte 82 de persoane fiind selectate să participe la interviuri la sediile firmelor.

După participarea la interviurile şi probele de lucru de la sediile firmelor, în decurs de o lună de la data organizării Bursei, alte 31 de persoane au reuşit să ocupe un loc de muncă: 17 la Reşiţa şi 14 la Băile Herculane.

Persoanele încadrate în muncă la Reşiţa au ocupat locuri de muncă în meseriile: agent curier (6), vânzător (5), croitor confecţioner , lăcătuş mecanic, vopsitor industrial, turnător pregătitor, femeie de servici şi inginer producţie, iar persoanele încadrate în muncă la Băile Herculane au ocupat locuri de muncă în meseriile: ospătar (5), bucătar (5), cameristă (3) şi guvernantă.

În acest an, Agenţia Judeţeană pentru Ocuparea Forţei de Muncă Caraş-Severin va mai organiza o Bursă a locurilor de muncă pentru absolvenţi, în data de 18 octombrie, dar, în funcţie de solicitările pieţei muncii, vor putea fi organizate şi alte burse ale locurilor de muncă.

Informaţii suplimentare pot fi obţinute la sediul Agenţiei Judeţene pentru Ocuparea Forţei de Muncă din Reşiţa, str. Traian Lalescu nr 17, tel 0255/212160.

Agenția Județeană pentru Ocuparea Forței de Muncă Caraş-Severin